Hulgaliselt näiteid on ka soojadest suveõhtutest, mil staadionile saabuvad juba parajalt jommis vutihuvilised. Viimane kaasavõetud alkohol juuakse ära värava taga, otse turvakontrolli  silme all. Ja siis jooksuga tribüünidele! Tean, et näiteks Taanis, Saksamaal ja Inglismaal on õllemüük staadionil lubatud (tõsi, mitte rahvusvaheliste mängude ajal) ja midagi hullu pole juhtunud. Ja ega spordivõistlusi vaadates pole teatud koguses õllejoomises ju tegelikult midagi halba. Halvaks võib asi kiskuda just siis, kui see on keelatud. Sest keelatud vili on ikka magus. Ja õlu ning jalgpall on ju kogu aeg kokku kuulunud.